SPA มาแรงสุด กำไร Q3/58 โต 2 เท่าตัว! รับท่องเที่ยวฟื้น
SPA เผยกำไร Q3/58 โตกว่า 200% หลังอุตสาหกรรมท่องเที่ยวฟื้นตัวจากเหตุความไม่สงบทางการเมือง และการเปิดสาขาเพิ่ม
10 พ.ย. 2558

บริษัท สยามเวลเนสกรุ๊ป จำกัด (มหาชน) หรือ SPA รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 28.43 ล้านบาท หรือมีกำไรสุทธิ 0.05 บาทต่อหุ้นเพิ่มขึ้น 200.67% จากช่วงเดียวกันของปีก่อนที่มีกำไรสุทธิ 9.46 ล้านบาท หรือมีกำไรสุทธิ 0.024 บาทต่อหุ้น
ขณะที่งวด 9 เดือน มีกำไรสุทธิ 75.69 ล้านบาท หรือมีกำไรสุทธิ 0.133 บาทต่อหุ้นเพิ่มขึ้น 381.20% จากช่วงเดียวกันของปีก่อนที่มีกำไรสุทธิ 15.73 ล้านบาท หรือมีกำไรสุทธิ 0.039 บาทต่อหุ้น
โดยกำไรในไตรมาสดังกล่าวที่เพิ่มขึ้นเนื่องจากบริษัทมีรายได้มากขึ้นหลังอุตสาหกรรมท่องเที่ยวฟื้นตัวจากเหตุความไม่สงบทางการเมืองในปี 2557 นอกจากนี้การที่รายได้มากขึ้นอย่างมากสาเหตุหลักมาจากการเปิดสาขาเพิ่มขึ้นในช่วงไตรมาส 4/57 ถึง ไตรมาส 3/58